247 Nouum

In sacra scriptura nouum quandoque dicitur innouans ut ibi [Joan. 13:34]: *Mandatum nouum do vobis*. Quando dicitur innouatum ut in Apoc. [21:5]: *Ecce noua facio omnia*. Quandoque dicitur recens ut ibi [Matt. 9:17] nemo mittit *vinum nouum in utres veteres*, Quandoque dicitur insuetum ut ibi [Marc. 16:17] *linguis loquentur nouis*. Quandoque dicitur vltrum ut ibi [Luc. 14:9] tunc incipiet *cum rubore nouissimum locum tenere*. Quandoque dicitur miraculosum ut ibi [Eccli. 36:6] *innoua signa, immuta mirabilia*. Omnibus hiis modis nouam fecit Deus super terram quia nouum in persona iuris; nouum in natura, prodigus, et signa; nouum in gratia federis et nummis. Fecit sibi nouum in iurem, quia virgo peperit virum, stella, solem; filia patrem similis in vnum mater et filia, genitrix et ancilla.

¶ Item, nouum in prole quia dominus factus est seruus, eternus puer, excelsus paruus.

Item, nouum fecit in signo quia stella magis aparuit. Augustus virginem in celo vidit.

¶ Fons olei per totum diem ebulliuit. Templum pacis corruit.

¶ Item, nouum fecit in modo quia nunc et nusquam alias natus est homo de femina sine viro. Et sicut tres sunt persone in vnitate substancie diuine, ita fecit ut tres sint substancie in vnitate persone, scilicet, caro, anima, deitas.

Item, nouum fecit in federe quia in vtero copulauit naturam diuinam et humanam.

Item, fecit nouum in nomine. Nam vocatus est Jesus secundum naturam diuinam, et Christus secundum naturam humanam, Emanuel secundum vtramque. Et hoc decuit ut mediator inter Deum and hominem vtriusque foret nature. Et sic neutri parti suspectus haberetur, ut iam sit similis in vnum diues et pauper, sacerdos et hostia, judex et aduocatus. Ipse se rogat et seipsum exaudit.

Item, fecit nouum in minime: quia Deus factus est homo ut homo fiet Deus. Deus factus est seruus et seruus fieret liber.

¶ Item, in conceptu virginis quatuor noua et mira facta sunt, quia concipitur homo perfectus, Psal. [86:5]: *Homo natus est in ea*. Et Jer. 31[:22]: *Nouum* faciet *Dominus super terram femina* fecundabit *virum*. Secundum est quod concipiens manet virgo et sic ignis manet in rubo non comburens, Exod. 3[:2].

Tercium, quod mater posterior est prole quia, Psal. [86:5]: *Ipse* *fundavit eam Altissimus*. Et Eccli. 24[:12]: Quia *creauit me, requieuit in tabernaculo [meo]*.

Quarto, quod proles est diuerse nature a matre quia altissimus.

Item, in nouo tempore natiuitatis Christi Deus pater fecit sex noua, scilicet, nouum regem, nouam legem, nouum populum, nouum celum, nouam terram, nouum sermonem loquelam. Quibus sex nomina Dei adaptati possunt, que tanguntur, Ysai. 9[:6]: *Vocabitur nomen eius Admirabilis*, pro primo, *Consiliarius*, pro secundo, *Deus*, pro tercio, *Fortis*,pro quarto, *Pater futuri seculi*, pro quinto, *Princeps pacis*, pro sexto.

¶ De primo, nota quod nullus erat rex Deus thomo ante modo. Ideo eius incarnacio potest dici mirabilis cum sit de sola matre absque patre. Et hic potest nominari quomodo quatuor modis fiunt homines quia primus homo de sine patre, prima mulier de viro sine matre, Christus de virgine sine patre.

¶ Alii homines de patre et matre.

¶ De secondo, nota quod nouum fuit quod populo crederet in Christum et omnia propter eum relinquerent.

De tercio, Christus mutauit legem talionis in legem remissionis et contricionis. Quam seuera fuit lex prima et quam pia lex secunda patet per multa.

De quarto, nouum fuit quod homo assimilaretur Deo et quod celum repleretur nouis hominibus ad restauracionem angelorum.

De quinto, homines terrestres facti sunt celestes.

Quo ad sextum, in noua predicatione premittebatur celum vbi quandam solummodo permittebatur terrena possessio.

¶ Item, nota hic quod Christus que ut in nobis cor nouum nam cor nostrum erat inueteratum per peccatum, sed tale cor abhorret Deus. Ideo Rom. 6[:4]: In novitate vitæ ambulemus. Et Rom. 7[:6]: Serviamus *in novitate* *spiritus, et non in vetustate litteræ*.

¶ Exemplum auis generosa non nidificat nisi in nido nouo. Sic nec Christus in corde nostro /f. 76ra/ quod ordinatur ad recipiendum nisi sit nouum. Ideo dicitur Ezech. 18[:31]: *Facite vobis cor novum*.

Item, Ezech. 36[:26]: *Dabo vobis cor novum, et spiritum novum ponam in medio vestri*, quasi dicens, spiritus meus non recipietur nisi in corde nouo.

¶ Figura ad hoc archa Dei non debuit portari nisi in plaustro nouo, 2 Reg. 6[:3]. Et Chrisus portabatur ab asino super quem nullus hominum sederat, Luc. 19[:30].

¶ Item, Eliseus petiuit vas nouum in quo posuit sal, [2] Reg. 2[:20]. Sic Christus affectat cor nouum et purum ut ponet in eo sal sapiencie.

¶ Item, secundum Philosophum, 7, *De animalibus* in fine, pisces recentes apciores sunt ad salliendi quam inueteratre. Sic est de corde nostro.

¶ Exemplum in natura de lacte nouo possunt fieri multa genera ciborum utpote butiri, casei, et talium, sed non sic de lacte acido et inuetato, Ezech. 18[:31]: *Projicite a vobis omnes preuaricaciones vestras* *et facite cor nouum*.

¶ *Nemo*, enim, *vinum nouum* ponit *in vtres veteres*, [Marc. 2:22], propter quod dicit Apostolus, Eph. 4[:24]: *Induite* vos *nouum hominem, qui secundum* *Deum creatus est in justicia, et* veritate. In signum quod Christus dilexit et diligit noua, Apo. 21[:5]: *Ecce noua facio omnia*. Et Joan. 13[:324]: *Mandatum nouum de vobis*. Et mortuus positus est *in nouo monumento*, Matt. 27[:60].

¶ Item, nota quod illud solet dici nouum quod est proprium quam suo principio et origini et tale quid diligit Deus. Nam ipse uult quod homo coniugatur suo principio quod est ipso. Vnde et Adam dicitur vetus homo quia elongatus est a Deo, Col. 3[:10]: Induentes nouum hominem, *qui renouatur in agnitionem* Dei *secundum ymaginem eius* *qui creauit illum*. Nam *in Christo Jesu neque circumcisio aliud*, videlicet *neque preputium, sed noua creatura*, Gal. 6[:15].